लीबिया में सहायता कार्यों के लिए यूएन के पास धन की कमी  
संयुक्त राष्ट्र ने आगाह किया है कि लीबिया में मानवीय सहायता के लिए वित्तीय इंतजामों की कमी है, जिससे उसके अभियान पर असर पड़ सकता है।
संयुक्त राष्ट्र ने आगाह किया है कि लीबिया में मानवीय सहायता के लिए वित्तीय इंतजामों की कमी है, जिससे उसके अभियान पर असर पड़ सकता है। इस वक्त उसे 6.85 करोड़ डॉलर की जरूरत है।  संयुक्त राष्ट्र शरणार्थी एजेंसी के प्रवक्ता आंद्रेज मैहेकिक ने बताया कि 3.9 करोड़ डॉलर की राशि अब तक उसे मिली है और इसे सही तरीके से खर्च कर दिया गया। उन्होंने कहा, लीबिया में सहायता कार्य से जुड़े कार्यों के लिए हमारे पास फिलहाल पर्याप्त धन नहीं है। ऐसे में युद्ध की वजह से बेघर हुए हजारों लोगों की मदद प्रभावित होगी।  संयुक्त राष्ट्र के मुताबिक बीते 13 अप्रैल के बाद से 5,13,129 लोग देश से बाहर जा चुके हैं। ज्यादातर लोगों ने मिस्र और ट्यूनीशिया में शरण ले ली हैं।